cyanic-selkie/wikianc huggingface dataset:
Αλγόριθμος κρυπτογράφησης Vigenère
Ιστορική Εξέλιξη
Η κρυπτογράφηση Βιζενέρ είναι αρκετά απλοϊκή αν χρησιμοποιείται σε συνδυασμό με δίσκους κρυπτογράφησης. Οι ομόσπονδες Πολιτείες της Αμερικής, για παράδειγμα, χρησιμοποιούσαν ένα δίσκο κρυπτογράφησης ορείχαλκου για την εφαρμογή της κρυπτογράφησης Βιζενέρ  κατά τη διάρκεια του Αμερικανικού Εμφυλίου Πολέμου. Τα μηνύματα της Συνομοσπονδίας δεν ήταν και τόσο ασφαλή και η Ένωση έσπαγε τακτικά τον κώδικά τους. Κατά τη διάρκεια του πολέμου, η ομόσπονδη ηγεσία στηρίχθηκε κυρίως σε τρεις φράσεις κλειδιά, «Manchester Bluff», «Complete Victory» και, όταν ο πόλεμος έφτανε στο τέλος, "Come Retribution".
Περιγραφή
Σε ένα κρυπτογράφημα Καίσαρα, κάθε γράμμα της αλφαβήτου μετατοπίζεται κατά ένα αριθμό θέσεων. Για παράδειγμα, σε ένα κρυπτογράφημα Καίσαρα με μετατόπιση 3, το Α θα γίνει Δ, το Β θα γίνει Ε, το Ψ θα γίνει Β και ούτω καθεξής. Η κρυπτογράφηση Vigenère αποτελείται από πολλούς αλγόριθμους κρυπτογράφησης του Καίσαρα με διαφορετικές τιμές μετατόπισης που χρησιμοποιούνται σε ακολουθία.
Για την κρυπτογράφηση, ένας πίνακας του αλφάβητου μπορεί να χρησιμοποιηθεί, ως πίνακας αντικατάστασης (tabula Recta, Vigenère square, ή Vigenère table). Αποτελείται από το αλφάβητο, που αναγράφεται σε διαφορετικές γραμμές (ή στήλες) τόσες φορές όσες και τα γράμματα του αλφαβήτου και κάθε αλφάβητο μετατοπίζεται κυκλικά σε σχέση με το προηγούμενο αλφάβητο, ώστε να υπάρχουν όλοι οι πιθανοί αλγόριθμοι κρυπτογράφησης του Καίσαρα. Κατά τη διαδικασία κρυπτογράφησης, χρησιμοποιείται διαφορετικό αλφάβητο σε κάθε ένα από τα γράμματα. Το αλφάβητο που χρησιμοποιείται σε κάθε γράμμα εξαρτάται από μια επαναλαμβανόμενη λέξη-κλειδί.
Θα χρησιμοποιήσουμε το διπλανό απλό πίνακα αντικατάστασης για την ελληνική γλώσσα και για άτονα κεφαλαία γράμματα:
Για παράδειγμα, ας υποθέσουμε ότι το κείμενο για κρυπτογράφηση είναι:
Το άτομο που στέλνει το μήνυμα επιλέγει μια λέξη-κλειδί και την επαναλαμβάνει μέχρι να ταιριάζει με το μήκος του απλού κειμένου, για παράδειγμα, η (άτονη) λέξη "απλα":
Κάθε στήλη περιέχει τον αλγόριθμο αντικατάστασης του Καίσαρα για ένα γράμμα της λέξης κλειδί.
Η αποκρυπτογράφηση γίνεται γράμμα-γράμμα. Για το πρώτο γράμμα πηγαίνουμε στη στήλη του πίνακα που αντιστοιχεί στο πρώτο γράμμα της λέξης κλειδί. Βρίσκουμε στη στήλη αυτή το πρώτο γράμμα του κρυπτογραφημένου μηνύματος ("Δ") που είναι το ίδιο ουσιαστικά. Πηγαίνουμε στη στήλη που έχει το δεύτερο γράμμα του κλειδιού (στήλη "π"). Βρίσκουμε στη στήλη αυτή το δεύτερο γράμμα του κρυπτογραφημένου μηνύματος (Υ) και βλέπουμε ότι αντιστοιχεί στο "Ε".
Ασφάλεια
Στο παράδειγμά μας βλέπουμε ότι χρησιμοποιήθηκαν μόνο τρία είδη αλφαβητικής μετατόπισης. Μεγαλύτερα κλειδιά μπορεί να χρησιμοποιήσουν και τα 24 πιθανά είδη αλφαβητικής μετατόπισης. Βλέπουμε επίσης ότι το γράμμα Α που υπάρχει δύο φορές στο κείμενό μας, την πρώτη φορά κρυπτογραφήθηκε σαν "Α" και τη δεύτερη σαν "Π". Αυτό βοηθάει εν μέρει στην αποτροπή επίθεσης με βάση τη στατιστική κατανομή των γραμμάτων.
Για το σπάσιμο του κώδικα, αρχικά θα πρέπει να υπολογιστεί το μήκος του κλειδιού. Αυτό είναι δυνατό μόνο αν το κλειδί είναι αρκετά μικρότερο από το κείμενο ώστε να επαναλαμβάνεται τουλάχιστον μία φορά. Αυτή τη στιγμή υπάρχουν μόνο δύο γνωστές μέθοδοι: Ο έλεγχος του Kasiski και ο δείκτης σύμπτωσης.
Ο αλγόριθμος χρησιμοποιείται επίσης στο κρυπτοσύστημα Vernam σε συνδυασμό με σημειωματάρια μιας χρήσης. Το κρυπτοσύστημα αυτό θεωρείται άνευ όρων ασφαλές.
Κρυπτογράφηση
Στον αλγόριθμο αυτό χρησιμοποιείται ένα μικρό επαναλαμβανόμενο κλειδί για να καθορίσει την τιμή του K για κάθε γράμμα .Σε κάθε βήμα, το γράμμα κλειδί προστίθεται στο γράμμα του κειμένου ώστε να μας δώσουν το κωδικοποιημένο γράμμα. Το κλειδί που χρησιμοποιήσαμε στον αλγόριθμό μας για την κρυπτογράφηση είναι :
key_table = [ 84, 72 , 65 , 78 , 79 , 83 ] = [ ‘T’ , ‘H’ , ‘A’ , ‘N’ , ‘O’ , ‘S’]
Τα βήματα για την υλοποίηση του αλγορίθμου είναι τα ακόλουθα :
καθώς και του αρχείου αποθήκευσης ή το κείμενο προς
κρυπτογράφηση, αν η έξοδος γίνεται στην οθόνη και
αρχικοποιούμε το μετρητή i=0.
το αποθηκευμένο κείμενο που δώσαμε με το πληκτρολόγιο.
αντίστοιχο αριθμό που βρίσκεται στη θεση key_table[i] και
παίρνουμε έτσι το κωδικοποιημένο γράμμα, το οποίο είτε
γράφουμε στο αρχείο εξόδου είτε εμφανίζουμε στην οθόνη.
με 6 τον μηδενίζουμε, αφού θέλουμε να επαναλαμβάνεται
το κλειδί.
χαρακτήρα τέλους των αλφαριθμητικών ‘\0’ ,σταματάμε.
Αλλιώς πάμε στο Βήμα 2.
Παράδειγμα για τον αλγόριθμο Vigenère
Ας δουμε πώς κωδικοποιείται το μήνυμα: meet me at the park
με τον αλγόριθμο Vigenère : Α­¦ΒoΐΉhΆΒoΗΌ­aΎ°ΕΏ
Στον αριθμό ASCII κάθε γράμματος προστίθεται ο αριθμός της θέσης του πίνακα-κλειδιού που τους αντιστοιχεί και το αποτέλεσμα είναι ένας νέος αριθμός ASCII που δείχνει ποιος χαρακτήρας θα εμφανιστεί.
Έτσι ,το m έχει ASCII 109 και του αντιστοιχεί η πρώτη θέση του πίνακα key_table ,δηλαδή το 84 .Επομένως ,το κωδικοποιημένο γράμμα είναι ο αριθμός ASCII 193.Ανάλογα κωδικοποιείται και το υπόλοιπο μήνυμα.
Αποκρυπτογράφηση
Για την αποκρυπτογράφηση των χαρακτήρων που διαβάζουμε από το αρχείο εισόδου, αφαιρούμε από τον κάθε χαρακτήρα τον αριθμό που βρίσκεται στη θέση key_table[i] ,(όπου i ένας μετρητής που αρχίζει από το μηδέν και μηδενίζεται όταν γίνει ίσος με το 6 κι έτσι παίρνουμε τον ASCII του αποκωδικοποιημένου χαρακτήρα.
Παράδειγμα αποκρυπτογράφησης του αλγορίθμου Vigenère
Το μήνυμα είναι το : Η­¦nΘΒΙhΆΒo
και μετά την αποκρυπτογράφηση γίνεται : see you at 6
Έτσι ,αφαιρώντας από το ASCII του Η το key_table[1]=84 παίρνουμε το s. Ανάλογη διαδικασία γίνεται για κάθε γράμμα μέχρι να τελειώσει το αρχείο ή να βρούμε το τέλος του αλφαριθμητικού ,αν η εισαγωγή γίνεται από την οθόνη.
Κρις Λέιτον
Ο Κρις Λέιτον (αγγλ. Chris Layton) είναι Αμερικανός ντράμερ, γνωστός ως μέλος του τρίο Double Trouble, συγκροτήματος του κιθαρίστα Στίβι Ρέι Βον. Μετά τον θάνατο του Βον το 1990, συνεργάστηκε με τον Τόμι Σάνον σε συγκροτήματα όπως οι Arc Angels και οι Storyville, ενώ έχει συμμετάσχει σε δίσκους του Kenny Wayne Shepherd.
Βιογραφία
Ο Λέιτον γεννήθηκε στο Κόρπους Κρίστι του Τέξας και πήρε το πρώτο του σετ τυμπάνων στα 13 του χρόνια, ενώ η οικογένεια του διέμενε στο Μάθις. Όταν μετακόμισαν πίσω στο Κόρπους Κρίστι, ο Λέιτον αποφοίτησε από το W.B. Ray High School και στην συνέχεια εισήχθη στο κολέγιο Del Mar. Διέκοψε τις σπουδές του το 1975 και έφυγε από το Ώστιν για να ενταχθεί αρχικά στο συγκρότημα Dan Del Santo and His Professors of Pleasure, συνεχίζοντας στους Greasy Wheels. Για να μπορέσει να τα καταφέρει οικονομικά, δούλευε ως διανομέας έγγραφου τύπου και σαν επιστάτης σε δικηγορικό γραφείο.
Το 1981, έγινε μέλος του συγκροτήματος ο μπασίστας Τόμι Σάνον και το συγκρότημα γνώρισε επιτυχία συμμετέχοντας στο φεστιβάλ τζαζ του Μοντρέ στην Ελβετία το 1982, όπου τράβηξαν το ενδιαφέρον του Ντέιβιντ Μπόουι, ο οποίος τους βοήθησε να υπογράψουν το πρώτο τους δισκογραφικό συμβόλαιο. Ο πρώτος τους δίσκος με τίτλο "Texas Flood" κυκλοφόρησε το 1983 σε παραγωγή του Τζον Χάμοντ. Ο Λέιτον παρέμεινε με τον Βον σε όλη την καριέρα του κιθαρίστα, μέχρι τον θάνατο του, το 1990.
Μετά την διάλυση των Double Trouble, ο Λέιτον σχημάτισε τους Arc Angels μαζί με τον Τόμι Σάνον, τον Τσάρλι Σέξτον και τον Ντόιλ Μπράμχολ, κυκλοφορώντας το ομώνυμο τους άλμπουμ το 1992. Ακολούθησαν οι Storyville το 1994 και στην συνέχεια οι Grady, από τους οποίους αποχώρησε τον Ιανουάριο του 2006. Την τελευταία εικοσαετία έχει συνεργαστεί με δεκάδες καλλιτέχνες όπως οι Buddy Guy, Larry Carlton, B. B. King, Jimmie Vaughan, Susan Tedeschi, Albert Collins, Earl King, κ.α.. Έχει κερδίσει το βραβείο του καλύτερου ντράμερ της δεκαετίας του '90 στα μουσικά βραβεία "Austin" και του ντράμερ της χρονιάς το 2006, ενώ έχει προταθεί για δέκα βραβεία Γκράμι μαζί με τους Double Trouble, κερδίζοντας τα τέσσερα. Επίσης, δραστηριοποιείται με τον κιθαρίστα Kenny Wayne Shepherd, έχοντας συμμετάσχει σε έξι δίσκους του.
Δισκογραφία
{|width="100%" align="center"|
Πηγές
Κατηγορία:Ντράμερς Κατηγορία:Αμερικανοί μουσικοί
Ασπρονήσι Σκιάθου
Το Ασπρονήσι (ή Άσπρο) είναι μία μικρή ακατοίκητη νησίδα των Βορείων Σποράδων που βρίσκεται ανατολικά της Σκιάθου. Διοικητικά ανήκει στον δήμο Σκιάθου.
Βόλφσμπεργκ
250px|thumb|Το Βόλφσμπεργκ. 200px|thumb|Η εκκλησία του Αγίου Μάρκου στο Βόλφσμπεργκ.
Το Βόλφσμπεργκ (γερμανικά:Wolfsberg) είναι πόλη στο ομόσπονδο κρατίδιο της Καρινθίας, με πληθυσμό 24.978 κατοίκους (2013).
Ανθεστήρια
300px|thumb|Αττική ερυθρόμορφη οινοχόη που χρησιμοποιούνταν στα Ανθεστήρια. Παρουσιάζει ένα νεαρό να τραβά το άρμα ενός άλλου παιδιού, ίσως παρωδία της [[ιερογαμία|ιερογαμίας που τελούνταν κατά την εορτή. (430-390 π.Χ.)]] Τα Ανθεστήρια ήταν μεγάλη αρχαία ελληνική ετήσια εορτή προς τιμήν του Θεού Διονύσου, η οποία τελούνταν στην Αττική και σε πολλές ιωνικές πόλεις. Τα Ανθεστήρια φέρονται επίσης με τη γενικότερη ονομασία «Διονύσια».
Ο εορτασμός
Ο εορτασμός τους στην Αρχαία Αθήνα τελούνταν την 11η ως και την 13η του μηνός Ανθεστηριώνος (τέλη Φεβρουαρίου- αρχές Μαρτίου).
Η πρώτη μέρα των Ανθεστηρίων ονομαζόταν πιθοίγια. Ονομάστηκε έτσι από το γεγονός ότι την ημέρα αυτή ανοίγονταν και δοκιμάζονταν για πρώτη φορά οι πίθοι με τον οίνο της χρονιάς.
Η δεύτερη μέρα λεγόταν χόες, από το ομώνυμο οινοδοχείο και η τρίτη μέρα των Ανθεστηρίων ονομάζονταν χύτροι, επειδή την ημέρα προσφέρονταν αγγεία με άνθη, μαγειρεμένα λαχανικά και πανσπερμία σιτηρών. Επίσης, την τρίτη και τελευταία ημέρα εορτάζονταν τα Υδροφόρια προς τιμήν όσων χάθηκαν στον Κατακλυσμό του Δευκαλίωνα.
Στην Αρχαία Αθήνα όποτε γινόταν η εορτή, οι Αθηναίοι δοκίμαζαν το νέο κρασί μέσα σε ατμόσφαιρα γενικής χαράς.
Διαδικτυακοί Τόποι
Κατηγορία:Αρχαίες ελληνικές εορτές Κατηγορία:Αρχαίες αθηναϊκές εορτές
Εθνική Λίχτενσταϊν (ποδόσφαιρο ανδρών)
Η εθνική ομάδα ποδοσφαίρου του Λίχτενσταϊν (γερμανικά: Liechtensteinische Fussballnationalmannschaft) εκπροσωπεί το Λίχτενσταϊν σε διεθνείς διοργανώσεις της UEFA και τις FIFA καθώς και σε διεθνή φιλικά. Ελέγχεται από την Ποδοσφαιρική Ομοσπονδία του Λίχτενσταϊν.
Ιστορία
Η ομάδα δεν έχει να επιδείξει μεγάλες επιτυχίες αν εξαιρέσει κανείς την νίκη επί της Λιθουανίας με 2-0 για τα προκριματικά του Euro 2012, την ισοπαλία με την Πορτογαλία καθώς και άλλες σποραδικές νίκες ή ισοπαλίες απέναντι σε ισχυρότερους αντιπάλους.
Ο πρώτος αγώνας της ομάδας έγινε το 1984 εναντίον της Ελβετίας και έληξε 1-0 υπέρ των Ελβετών.
thumb|125px|Το εθνόσημο (στέμμα του [[Λίχτενσταϊν|πριγκιπάτου) της εθνικής Λίχτενσταϊν (παραλλαγμένο)]]
Εξωτερικοί σύνδεσμοι
Κατηγορία:Εθνική Λίχτενσταϊν (ποδόσφαιρο)
6 Ιανουαρίου
5 Ιανουαρίου | 6 Ιανουαρίου | 7 Ιανουαρίου
Η 6η Ιανουαρίου είναι η 6η ημέρα του έτους κατά το Γρηγοριανό ημερολόγιο. Υπολείπονται 359 ημέρες (360 σε δίσεκτα έτη).
Ορθόδοξη Εκκλησία
Ονόματα που γιορτάζουν:
Latter Days: Best of Led Zeppelin Volume Two
Latter Days: Best of Led Zeppelin Volume Two είναι ο τίτλος της συλλογής τραγουδιών του βρετανικού χαρντ ροκ συγκροτήματος Led Zeppelin, η οποία κυκλοφόρησε το Μάρτιο του 2000 μέσω της δισκογραφικής εταιρείας "Atlantic Records".
Η συλλογή περιλαμβάνει τραγούδια από τα τέσσερα τελευταία στούντιο άλμπουμ που κυκλοφόρησε το συγκρότημα όσο βρισκόταν εν ζωή ο ντράμερ Τζον Μπόναμ και πιο συγκεκριμένα από το "Houses of the Holy" του 1973 μέχρι το "In Through the Out Door" του 1979. Η έκδοση του CD περιείχε μια βιντεοσκόπηση του τραγουδιού "Kashmir" από τη συναυλία τους στο Earls Court του Λονδίνου, το 1975.
Η εμπορική επιτυχία του άλμπουμ ήταν μικρότερη από αυτή του πρώτου CD με τα καλύτερα τραγούδια του συγκροτήματος που είχε κυκλοφορήσει λίγους μήνες νωρίτερα, αλλά δύο χρόνια αργότερα εκδόθηκε ένα διπλό CD το οποίο περιελάμβανε και τα δύο μέρη της συλλογής, γνωρίζοντας μεγάλη επιτυχία αφού έγινε πλατινένιο και στις δύο πλευρές του Ατλαντικού.
Τραγούδια
1. The Song Remains the Same (Page, Plant) – 5:28
2. No Quarter (Jones, Page, Plant) – 6:59
3. Houses of the Holy (Page, Plant) – 4:01
4. Trampled Under Foot (Jones, Page, Plant) – 5:35
5. Kashmir (Bonham, Page, Plant) – 8:31
6. Ten Years Gone (Page, Plant) – 6:31
7. Achilles Last Stand (Page, Plant) – 10:22
9. All My Love (Jones, Plant) – 5:53
10. In the Evening (Jones, Page, Plant) – 6:49
Θέσεις τσαρτ
Latter Days: Best of Led Zeppelin Volume Two (άλμπουμ)
Επίσημη κυκλοφορία: 21 Μαρτίου 2000
Μέλη των Led Zeppelin
Οι μουσικοί οι οποίοι συμμετείχαν στα τραγούδια του "Latter Days: Best of Led Zeppelin Volume Two" ήταν οι εξής:
Ρόμπερτ Πλαντ - φωνητικά, φυσαρμόνικα
Τζίμι Πέιτζ - ηλεκτρική και ακουστική κιθάρα
Τζον Πωλ Τζόουνς - μπάσο, πλήκτρα
Τζον Μπόναμ - τύμπανα
Πηγές
Κατηγορία:Δισκογραφία των Led Zeppelin
Nmap
Το Nmap (Network Mapper) είναι ένα ελεύθερο και ανοικτού κώδικα εργαλείο για την εξερεύνηση του δικτύου και τον έλεγχο της ασφάλειας που αρχικά γράφτηκε από τον Gordon Lyon (γνωστός επίσης με το ψευδώνυμο Fyodor Vaskovich). Λειτουργεί ως σαρωτής ασφαλείας και χρησιμοποιείται για να ανακαλύψει κεντρικούς υπολογιστές και τις υπηρεσίες σε ένα δίκτυο υπολογιστών, δημιουργώντας έτσι ένα "χάρτη" του δικτύου. Η λειτουργία του παρέχει στο χρήστη µια αναλυτική εικόνα, του προς ελέγχου δικτύου φανερώνοντας πιθανά προβλήματα και ελλείψεις ασφάλειας.
Το Nmap τρέχει σε Linux, Microsoft Windows, Solaris, HP-UX και παραλλαγές του BSD (συμπεριλαμβανομένου του Mac OS X), καθώς και στο AmigaOS και SGI IRIX. Το Linux είναι η πιο δημοφιλής πλατφόρμα Nmap με τα Windows να το ακολουθούν.
Χρήση
Το Nmap είχε σχεδιαστεί για να σαρώνει γρήγορα μεγάλα δίκτυα, αν και δουλεύει καλά ενάντια σε απλούς κεντρικούς υπολογιστές(hosts). Έχει ως βασικό στόχο την ανίχνευση δικτυακών συσκευών και συστημάτων και τον έλεγχό τους µε διάφορους και διαφορετικούς τρόπους ως προς το λογισµικό που διαθέτουν, τις παρεχόμενες υπηρεσίες και τις ανοιχτές πόρτες στις οποίες µπορούν να συνδεθούν απομακρυσμένα νόµιµοι αλλά και κακόβουλοι χρήστες. Ενώ το Nmap χρησιμοποιείται συνήθως για τους ελέγχους ασφαλείας, πολλά συστήματα και οι διαχειριστές του δικτύου το θεωρούν χρήσιμο για εργασίες ρουτίνας, όπως η απογραφή του δικτύου, τη διαχείριση των προγραμμάτων αναβάθμισης των υπηρεσιών, και να  παρακολουθεί τους hosts ή το χρόνο λειτουργίας των υπηρεσιών.
Στη βασική του έκδοση δε διαθέτει γραφική διεπαφή χρήστη. Γραφική διεπαφή μπορεί να εγκατασταθεί πρόσθετα με το πακέτο Zenmap.
Λειτουργία
Το Nmap χρησιμοποιεί ακατέργαστα IP πακέτα με νέους τρόπους για να καθορίσει ποιοι κεντρικοί υπολογιστές(hosts) είναι διαθέσιμοι στο δίκτυο, ποιες υπηρεσίες (το όνομα της εφαρμογής και την έκδοση) αυτοί οι hosts προσφέρουν, τι λειτουργικά συστήματα (OS και εκδόσεις) τρέχουν, το είδος του πακέτου και φίλτρων/firewalls που είναι σε χρήση, και δεκάδες άλλα χαρακτηριστικά. Για την επίτευξη του στόχου του, το Nmap στέλνει ειδικά δημιουργημένα πακέτα στον κεντρικό υπολογιστή "στόχο" και στη συνέχεια αναλύει τις απαντήσεις. Σε αντίθεση με πολλά απλά Port scanners, που μόνο στέλνουν πακέτα σε κάποιο προκαθορισμένο σταθερό ρυθμό, το Nmap παρακολουθεί τις συνθήκες του δικτύου (διακυμάνσεις λανθάνουσας κατάστασης, συμφόρηση του δικτύου, η παρέμβαση με στόχο τη σάρωση) κατά τη διεξαγωγή του.
Επίσης, λόγω της μεγάλης και ενεργής κοινότητας χρηστών που παρέχει ανατροφοδότηση και συμβάλει στις δυνατότητές του, το Nmap ήταν σε θέση να επεκτείνει τις δυνατότητες ανακάλυψης του πέρα από το να καταλαβαίνει αν ένας κεντρικός υπολογιστής(host) είναι σε λειτουργία ή όχι και ποιες "πόρτες"(ports)    είναι ανοικτές και κλειστές. Μπορεί να καθορίσει το λειτουργικό σύστημα των στόχων, ονόματα και εκδόσεις των γνωστών υπηρεσιών, τον τύπο της συσκευής, και τη παρουσία ενός τείχους προστασίας.
Αποτελέσματα εκτέλεσης
Εκτός από τους σημαντικούς πίνακες των θυρών, το Nmap μπορεί να παρέχει περαιτέρω πληροφορίες σχετικά με τους στόχους, συμπεριλαμβανομένης της αντίστροφης ονομάτων DNS, εικασίες του λειτουργικού συστήματος εικασίες, τύπους των συσκευών, και τις διευθύνσεις MAC.
Εξωτερικοί σύνδεσμοι
Κατηγορία:Ελεύθερο λογισμικό
Creedence Clearwater Revival
Οι Creedence Clearwater Revival (γνωστοί και ως CCR) ήταν αμερικάνικο ροκ συγκρότημα, το οποίο δημιουργήθηκε το 1967 στο Ελ Τσερίτο της Καλιφόρνια και μετά από επτά βραβευμένους δίσκους, διαλύθηκε το 1972.
Βιογραφία
Οι Creedence Clearwater Revival δημιουργήθηκαν το 1967 από τον τραγουδιστή και κιθαρίστα Τζον Φόγκερτι, τον αδελφό του και κιθαρίστα Τομ Φόγκερτι, τον μπασίστα Στου Κουκ και το ντράμερ Νταγκ Κλίφορντ. Το μουσικό τους ύφος είχε τις ρίζες του στο ροκ εντ ρολ, την κάντρι και τα μπλουζ.
Ο ομώνυμος δίσκος τους κυκλοφόρησε τον Ιούλιο του 1968, με το σινγκλ "Susie Q" να σκαρφαλώνει στο # 11 και να βραβεύεται ως χρυσό. Αυτή ήταν η μοναδική επιτυχία του συγκροτήματος την οποία δεν συνέθεσε ο Τζον Φόγκερτι. Ακολούθησαν τα σινγκλ "I Put a Spell On You" και "Porterville" από το πρώτο τους άλμπουμ.
Ταυτόχρονα με συνεχείς αμερικανικές περιοδείες, οι CCR ηχογράφησαν το δεύτερο τους άλμπουμ με τίτλο "Bayou Country", το οποίο σκαρφάλωσε στο Top-10 του Billboard και βραβεύθηκε ως διπλά πλατινένιο. Το σινγκλ "Proud Mary" έφθασε στο # 2 στις Ηνωμένες Πολιτείες και το # 8 στη Μεγάλη Βρετανία, όντας το πρώτο από μία σειρά επιτυχημένων τραγουδιών του συγκροτήματος. Ο δίσκος περιείχε επίσης τις επιτυχίες "Good Golly Miss Molly" και "Keep On Chooglin' ". Μερικές εβδομάδες αργότερα, κυκλοφόρησαν το σινγκλ "Bad Moon Rising" φτάνοντας στην κορυφή των βρετανικών τσαρτ και τη δεύτερη θέση στην πατρίδα τους. Ακολούθησε τον Αύγουστο του 1969 το άλμπουμ "Green River" το οποίο έγινε το πρώτο # 1 των CCR. Το ομώνυμο σινγκλ, επίσης ανέβηκε στο # 2 του Billboard.
Ο τέταρτος τους δίσκος κυκλοφόρησε το Νοέμβριο του 1969 με τίτλο "Willy and the Poor Boys" και ήταν ο πρώτος τους που μπήκε στο Top-10 της Μεγάλης Βρετανίας. Τα τραγούδια "Down on the Corner" και "Fortunate Son" έφθασαν στο # 3 και το # 14 αντίστοιχα, στα τέλη της χρονιάς. Ο δίσκος περιείχε δύο διασκευές στα τραγούδια "Cotton Fields" και "Midnight Special" του Leadbelly.
Στις αρχές του 1970, οι CCR ανέβηκαν και πάλι στη δεύτερη θέση του Billboard με το σινγκλ "Travelin' Band / Who'll Stop the Rain", με το δεύτερο από τα δύο κομμάτια να είναι εμπνευσμένο από την εμπειρία τους στο φεστιβάλ του Γούντστοκ.
Τον Απρίλιο της ίδιας χρονιάς, το συγκρότημα πραγματοποίησε την πρώτη του ευρωπαϊκή περιοδεία, την ίδια χρονική περίοδο που το σινγκλ "Up Around the Bend" σκαρφάλωνε στην κορυφή των αυστραλιανών και νεοζηλανδικών τσαρτ και το # 2 στο Βέλγιο, τη Γερμανία και τη Νορβηγία. Τρεις μήνες αργότερα, κυκλοφόρησαν τον δίσκο "Cosmo's Factory" ανεβαίνοντας στο # 1 και στις δύο πλευρές του Ατλαντικού, ενώ το σινγκλ "Lookin' Out My Back Door / Long as I Can See the Light" αποτέλεσε άλλο ένα # 2 για τους CCR. Το άλμπουμ περιείχε επίσης την ενδεκάλεπτη διασκευή τους στο "I Heard It Through The Grapevine" του Μάρβιν Γκέι.
Ακολούθησε το πλατινένιο "Pendulum" τον Δεκέμβριο του 1970, συνοδευόμενο από την Top-10 επιτυχία "Have You Ever Seen the Rain?".
Τον Οκτώβριο του 1972, τα μέλη του συγκροτήματος ανακοίνωσαν τη διάλυση των Creedence Clearwater Revival. Οι πωλήσεις τους έχουν ξεπεράσει τα 26 εκατομμύρια αντίτυπα, μόνο στις Ηνωμένες Πολιτείες. Το συγκρότημα εντάχθηκε στο Rock and Roll Hall of Fame το 1993.
Πηγές
Κατηγορία:Αμερικανικά blues rock συγκροτήματα Κατηγορία:Rock συγκροτήματα από Καλιφόρνια
Ανθεσφόρια
Τα Ανθεσφόρια ήταν αρχαία εορτή των Σικελιωτών προς τιμή της Περσεφόνης που εορταζόταν την Άνοιξη που η γη είναι γεμάτη άνθη όπου τότε καθώς πίστευαν επέστρεφε η Θεά από τον Άδη. Κατά τον Στράβωνα στο Ιππώνιον της Βρεττίας, επειδή πίστευαν ότι εκεί έγινε η αρπαγή της Περσεφόνης από τον Πλούτωνα τη στιγμή που έκοβε άνθη, οι γυναίκες συνήθιζαν να συλλέγουν άνθη και να πλέκουν με αυτά στεφάνια τα οποία και φορούσαν, θεωρώντας ότι θα ήταν αισχρό να τα αγοράσουν.
Παρόμοια γιορτή υπήρχε και στη Κνωσό στη Κρήτη όπου η θεά Αφροδίτη έφερε το προσωνύμιο «Άνθεια».
Η εορτή αυτή έχει επιβιώσει μέχρι σήμερα ιδιαίτερα τη Πρωτομαγιά με πλούσιες εκδηλώσεις σε πολλούς δήμους της Ελλάδας.
Κατηγορία:Αρχαίες ελληνικές εορτές
Η Αιγιναία (εφημερίδα)
Πηγές
Αιγιναια Αιγιναια
Σήμα ανεξαρτησίας
Έτσι ονομάζεται το σήμα που σημαίνεται από την «Ναυαρχίδα», κατά τη διάρκεια ναυτικού σχηματισμού πολεμικών πλοίων και που σημαίνει ότι ο Ναύαρχος ή ο Αρχηγός της Μοίρας των πλοίων «καθιστά τη κίνησή του ανεξάρτητη» έτσι ώστε να μην ακολουθήσουν τα άλλα πλοία την αυτή κίνηση.
Το αντίθετο, πριν η Ναυαρχίδα κινηθεί διαφορετικά σημαίνει σήμα: «Συμμόρφωση προς κινήσεις ναυαρχίδας».
Εκτός όμως αυτών μπορεί για διάφορους σοβαρούς λόγους και ένας Κυβερνήτης άλλου πολεμικού πλοίου να σημάνει παρόμοιο σήμα εγκατάλειψης σχηματισμού (είτε λόγω βλάβης είτε εξ άλλου τυχαίου γεγονότος) κατόπιν όμως έγκρισης της Ναυαρχίδας.
Τέτοιο σήμα ήταν και εκείνο του Α/Τ ΒΕΛΟΣ όταν (μετά έγκριση του Τούρκου τότε ναυάρχου) εγκατέλειψε τον Νατοϊκό ναυτικό σχηματισμό που συμμετείχε το 1973 και κατέπλευσε σε λιμάνι της Ιταλίας.
Κατηγορία:Ναυτική ιστορία
Λιγκ 1 Σκωτίας
Η Λιγκ Ουάν είναι το τρίτο επίπεδο ποδοσφαίρου στην Σκωτία. Ιδρύθηκε το 2013. Μέχρι την σεζόν 2012-13 αποτελούσε την Δέυτερη κατηγορία ποδοσφαίρου στην Σκωτία ώσπου έγινε η Αναδιόρθωση. Οι ομάδες που συμμετέχουν είναι 10. Στο πρωτάθλημα ισχυεί ότι ο πρώτος της βαθμολογίας ανεβαίνει άμεσα στην Τσαμπιονσίπ, ο 2ος ο 3ος και ο 4ος παίζουν μπαράζ ενώ η τελευταία ομάδα υποβιβάζεται και η προτελευταία παίζει μπαράζ παραμονής.
Οι ομάδες της Σεζόν 2014-2015 είναι:
Δείτε επίσης
Λιγκ 2 Σκωτίας
Εξωτερικοί σύνδεσμοι
Κατηγορία:Πρωταθλήματα ποδοσφαίρου τρίτης κατηγορίας στην Ευρώπη Κατηγορία:Ποδοσφαιρικές διοργανώσεις Σκωτίας
Συγκρότημα Καρέν Ντεμιρτσιάν
Επίσημα το Αθλητικό και Συναυλιακό Συγκρότημα Καρέν Ντεμιρτσιάν (στα Αρμενικά: Կարեն Դեմիրճյանի անվան մարզահամերգային համալիր), γνωστό και ως Ντεμιρτσιάν Αρένα, Αθλητικό και Μουσικό Συγκρότημα ή απλά Hamalir (για συγκρότημα στα αρμενικά), είναι ένα μεγάλο αθλητικό και συναυλιακό συγκρότημα με 184 σκαλοπάτια που οδηγούν στο λόφο Τσιτσερνακαμπέρντ που δεσπόζει στα δυτικά τμήματα του Ερεβάν, κοντά στο φαράγγι του ποταμού Ραζντάν.
Τον Αύγουστο του 2015, η κυβέρνηση της Αρμενίας αποφάσισε να πουλήσει το συγκρότημα σε μια ιδιωτική εταιρεία που σχεδιάζει να ανακαινίσει το συγκρότημα και να το μετατρέψει σε "κέντρο προσανατολισμένο στην οικογένεια".
Ιστορία
Το συγκρότημα άνοιξε το 1983 αλλά αναγκάστηκε να κλείσει μέσα σε ενάμιση χρόνο μετά από μια πυρκαγιά το 1985. Έγινε μια διαδικασία ανακαίνισης μέχρι τα τέλη του 1987 όταν ήταν και πάλι έτοιμο να φιλοξενήσει συναυλίες και αθλητικές εκδηλώσεις. Το συγκρότημα σχεδιάστηκε από μια ομάδα Αρμένιων αρχιτεκτόνων: A. Tarkhanian, S. Khachikyan, G. Pogosyan και G. Mushegyan. Την επίβλεψη της διαδικασίας κατασκευής είχαν οι μηχανικοί: Hamlet Badalyan (αρχιμηχανικός) και I. Tsaturian, A. Azizian και M. Aharonian.
Το 1990, το συγκρότημα του Ian Gillan έπαιξε συναυλίες εκεί. Στο χώρο διεξήχθησαν επίσης η 32η Σκακιστική Ολυμπιάδα το 1996 και το Παγκόσμιο Πρωτάθλημα Wushu το 2001.
Το 1999, λίγο μετά τη δολοφονία του πρώην προέδρου του αρμενικού κοινοβουλίου Karen Demirchyan από πυροβολισμούς στο αρμενικό κοινοβούλιο, το συγκρότημα μετονομάστηκε προς τιμήν του, για τη συμβολή του στην κατασκευή και την ανακαίνιση του συγκροτήματος κατά τη σοβιετική εποχή.
Στις 9 Οκτωβρίου 2005, το συγκρότημα πουλήθηκε για 5,7 εκατομμύρια δολάρια ΗΠΑ. Η σύμβαση υπεγράφη μεταξύ της αρμενικής κυβέρνησης και της ρωσικής εταιρείας BAMO Holding. Ο Murad Muradian, ένας Αρμένιος από τη Μόσχα, ο επικεφαλής της εκμετάλλευσης BAMO, προσπάθησε να κερδίσει την υποστήριξη των πολιτών του Ερεβάν που ήταν διστακτικοί σχετικά με την ιδιωτικοποίηση του κτιρίου. Δύο προϋποθέσεις έθεσε ο πρόεδρος της Αρμενίας Ρομπέρτ Κοτσαριάν: Το όνομα του συγκροτήματος δεν πρέπει να αλλάξει και πρέπει να διατηρήσει τη λειτουργική του σημασία. Ο οργανισμός συμφώνησε με αυτούς τους όρους και προβλεπόταν μια δέσμευση να πραγματοποιήσει μια επένδυση σχεδόν 10 εκατομμυρίων δολαρίων ΗΠΑ για τα επόμενα 3 χρόνια.
Η διαδικασία ανακαίνισης διήρκεσε σχεδόν 3 χρόνια και το κόστος της αυξήθηκε στα 42 εκατομμύρια δολάρια, μετατρέποντας έτσι το συγκρότημα σε μια σύγχρονη και υψηλού επιπέδου αθλητική και συναυλιακή αρένα.
Στις 31 Οκτωβρίου 2008, ακριβώς μετά από 25 χρόνια από τα πρώτα του εγκαίνια, πραγματοποιήθηκε η δεύτερη τελετή έναρξης του Αθλητικού και Συναυλιακού Συγκροτήματος Καρέν Ντεμιρτσιάν με την παρουσία του προέδρου Σερζ Σαρκισιάν, του καθολικού Κάρεκιν Β', του γιου του Καρέν Ντεμιρτσιάν, Στεπάν Ντεμιρτσιάν και τη χήρα Ρίμα και ένα τεράστιο πλήθος κατοίκων του Ερεβάν. Δημοφιλείς συναυλίες και σόου πατινάζ στον πάγο συμπεριλήφθηκαν στην τελετή. Ο Ρώσος θρύλος του καλλιτεχνικού πατινάζ Εβγκένι Πλιούσενκο ήταν ο καλεσμένος έκπληξη και ερμηνευτής της ημέρας.
Τον Αύγουστο του 2014, λόγω των συσσωρευμένων χρεών των ιδιοκτητών, η κυβέρνηση της Αρμενίας μεταβίβασε την κυριότητα του συγκροτήματος στο Υπουργείο Άμυνας.
Τον Αύγουστο του 2015, η κυβέρνηση της Αρμενίας αποφάσισε να πουλήσει το συγκρότημα στην NTAA Investment Group LLC, η οποία σχεδίαζε να αφιερώσει 4 χρόνια μετατρέποντας το συγκρότημα σε ένα "κέντρο προσανατολισμένο στην οικογένεια" που θα περιλαμβάνει «ξενοδοχεία, [ένα] εσωτερικό υδάτινο πάρκο, αίθουσες συναυλιών, αίθουσες συσκέψεων, εστιατόρια, καταστήματα και ένα καζίνο".
Δομή
Το συγκρότημα αποτελείται από τις ακόλουθες αίθουσες:
Αξιοσημείωτα γεγονότα
Μετά την ανακαίνισή της το 2008, η αθλητική αίθουσα φιλοξένησε μια συναυλία ενός από τους πιο γνωστούς τραγουδιστές της Αρμενίας και της Αρμενικής Διασποράς, του Χαρούτ Παμπουκτζιάν, ενώ η αίθουσα συναυλιών φιλοξένησε τη συναυλία εορτασμού της 80ης επετείου του παγκοσμίως γνωστού Αρμένιου μουσικού και συνθέτη Τζιβάν Γκασπαριάν, με τραγούδια και θεατρικά έργα των Φλόρα Μαρτιροσιάν, Πίτερ Γκάμπριελ, Πέδρο Γιούστας, Alan Parsons Project, Μπορίς Γκρεμπένσικοφ και άλλων. Το συγκρότημα έχει επίσης φιλοξενήσει πολλές συναυλίες από τους Πολ Μπαγκντάντλιαν, Αντρέ, Χάικο, Αρμάν Χοβχανισιάν και άλλους Αρμένιους τραγουδιστές.
Λένα Κάτινα
Η Έλενα Σεργκέγιεβνα Κάτινα (ρώσικα: Еле́на Серге́евна Ка́тина, 4 Οκτωβρίου 1984), περισσότερο γνωστή ως Λένα Κάτινα, είναι Ρωσίδα τραγουδίστρια και στιχουργός, πιο γνωστή για την συμμετοχή της στο ντουέτο t.A.T.u., το οποίο ιδρύθηκε το 1999.
Ξεκίνησε την καριέρα της στα 8 της χρόνια, συμμετείχε σε ένα παιδικό group που ονομαζόταν Avenue και αργότερα έγινε μέλος του συγκροτήματος Neposedi, όπου και γνώρισε την Γιούλια Βόλκοβα με την οποία δημιούργησαν και τις t.A.T.u. το 1999. Οι t.A.T.u έγιναν γρήγορα παγκοσμίως γνωστές και θεωρούνται το πιο επιτυχημένο group της Ρωσίας, το group προκάλεσε ιδιαίτερα λόγω του ερωτικού κλίματος που υπήρχε ανάμεσα στις δυο τραγουδίστριες. Οι t.A.T.u έκαναν αρκετά hit όπως τα κομμάτια "All the Things She Said", "Not Gonna Get Us" και "All About Us".
Το 2009 η Κάτινα ξεκίνησε σόλο καριέρα, γεγονός στο οποίο οφείλεται η διάλυση των t.A.T.u το 2011. Οι σχέσεις των δύο καλλιτέχνιδων ψυχράθηκαν. Το 2011 η Λένα έκανε ένα mainstream single το "Never Forget". Το κομμάτι έγινε No1 στο MTV Russia Top 10 και κέρδισε και το βραβείο MTV Russia - 2011 Video Of The Year. Ακόμη έγινε νούμερο ένα στο US Billboard Hot Dance Club Play, όπως και ανέβηκε στην κορυφή των charts στην Ελλάδα. Η Katina ετοιμάζεται να παντρευτεί τον Αύγουστο του 2013 τον επί 3 χρόνια σύντροφο της.
Εξωτερικοί σύνδεσμοι
Κατηγορία:Ρωσίδες τραγουδίστριες
Πλάθα Μαγιόρ (Μαδρίτη)
Η Πλάθα Μαγιόρ (Plaza Mayor) είναι η κεντρική πλατεία της Μαδρίτης. Βρίσκεται κοντά σε μία άλλη διάσημη πλατεία της πόλης, την Πουέρτα δελ Σολ, η οποία είναι το χιλιόμετρο Μηδέν της Ισπανίας. Έχει ορθογώνιο σχήμα και διαστάσεις 129 επί 94 μέτρα, και περιβάλλεται από τριώροφα κτίρια κατοικιών, τα οποία έχουν 237 μπαλκόνια στην πλατεία. Συνολικά έχει εννέα εισόδους. Η Κάσα δε λα Παναδερία, που έχει δημοτικές και πολιτιστικές χρήσεις, κυριαρχεί στην πλατεία.
Ιστορία
thumb|250px|Η Πλάθα Μαγιόρ και η Κάσα δε λα Παναδερία αριστερά Η απαρχή της πλατείας χρονολογούνται το 1577, όταν ο Φίλιππος Β΄ ζήτησε από τον Χουάν δε Ερρέρα για να συζητήσουν ένα σχέδιο για να ξανακατασκευάσουν την πολυάσχολη και χαοτική περιοχή της παλιάς Πλάθα δελ Αρραμπάλ. Ο Χουάν δε Ερρέρα εκπόνησε το πρώτο σχέδιο της ανακατασκευής το 1560, αλλά η κατασκευή αυτή καθέ αυτή άρχισε το 1617, κατά τη διάρκεια της βασιλείας του Φίλιππου Γ΄. Ο βασιλιάς σύζητησε από το Χουάν Γκόμεθ δε Μόρα να συνεχίσει τις εργασίες, και ολοκλήρωσε τις στοές το 1619. Παρόλα αυτά, η πλατεία όπως είναι γνωστή σήμερα είναι έργο του αρχιτέκτονα Χουάν δε Βιγιανουέβα, ο οποίος ανέλαβε το λαμπρό, αν και δύσκολο, έργο της ανακατασκευής της το 1790, μετά από μία σειρά πυρκαγιών. Ο έφιππος ανδριάντας του Φιλίππου Γ΄ χρονολογείται από το 1616, αλλά τοποθετήθηκε στο κέντρο της πλατείας μόλις το 1848.
Ονόματα
Το όνομα της πλατείας έχει αλλάξει στο πέρασμα του χρόνου. Αρχικά ονομαζόταν «Πλάθα δελ Αρραμπάλ», αλλά έγινε γνωστή ως «Πλάθα Μαγιόρ»
Το 1812, μετά από ένα διάταγμα όλες οι μεγάλες πλατείες της Ισπανίας μετονομάζοστηκαν σε «Πλάθα δε λα Κονστιτουθιόν» (Πλατεία Συντάγματος), ώστε να τιμήσουν το Σύνταγμα του 1812. Η πλατεία είχε αυτό το όνομα μέχρι την αποκατάσταση του Βουρβόνου βασιλιά το 1814, όταν έγινε γνωστή ως «Πλάθα Ρέαλ» (Βασιλική Πλατεία). Η πλατεία ονομάστηκε ξανά «Πλάθα δε λα Κονστιτουθιόν» τις περιόδους 1820-1823, 1833-1835 και 1840-1843.
Το 1873, το όνομα άλλαξε σε «Πλάθα δε λα Ρεπόυμπλικα», και μετά πάλι σε «Πλάθα δε λα Κονστιτουθιόν» από την αποκατάσταση του Αλφόνσο ΙΒ΄ στον θρόνο το 1876 μέχρι τη δικτατορία του Μιγκέλ Πρίμο ντε Ριβέρα το 1922. Η ανακήρυξη της δεύτερης δημοκρατίας της Ισπανίας έδωσε στην πλατεία ξανά το όνομα «Πλάθα δε λα Κονστιτουθιόν» μέχρι το τέλος του Ισπανικού Εμφυλίου, όταν η πλατεία ονομάστηκε «Πλάθα Μαγιόρ», όνομα το οποίο χρησιμοποιείται μέχρι σήμερα.
Χρήσεις
Η Πλάθα Μαγιόρ έχει χρησιμοποιηθεί για πολλές διαφορετικές περιστάσεις: αγορές, ταυρομαχίες, ποδοσφαιρικούς αγώνες, δημόσιες εκτελέσεις, και, κατά τη διάρκεια της ισπανικής Ιεράς Εξέτασης, «άουτο ντα φε» διαφόρων υποτιθέμενων αιρετικών και εκτελέσεις όσων είχαν καταδικαστεί εις θάνατο. Η Πλάθα Μαγιόρ διαθέτει επίσης ένα δακτύλιο από παλιά παραδοσιακά μαγαζιά και καφενεία στις στοές της. Επίσης στη πλατεία λαμβάνουν χώρα οι εορτασμοί του Σαν Ισίδρο, πολιούχου της Μαδρίτης. Η Πλάθα Μαγιόρ είναι σημαντικό τουριστικό αξιοθεάτο και την επισκεύπτονται χιλιάδες τουρίστες κάθε χρόνο.
Ανδριάντας
Στο κέντρο της πλατείας βρίσκεται ο μπρούτζινος έφιππος ανδριάντας του βασιλία Φιλίππου Γ΄, που δημιουργήθηκε από τον Ζαν Μπουλόν και το Πιέτρο Τάκκα.
Εξωτερικοί σύνδεσμοι
Κατηγορία:Πλατείες της Μαδρίτης
Ρέπι Σκιάθου
Το Ρέπι (ή Ρέπιο) είναι μία μικρή ακατοίκητη νησίδα της Σκιάθου στις Βόρειες Σποράδες η οποία βρίσκεται ανατολικά του νησιού και δίπλα στη νησίδα Άρκος. Πάνω στο Ρέπι υπάρχει φάρος, ο οποίος κατασκευάστηκε το 1914. Το ύψος του πέτρινου πύργου είναι 15,1 μέτρα. Διοικητικά η νησίδα αναγνωρίστηκε ως ξεχωριστός οικισμός το 1940 να προσαρτάται στην τότε κοινότητα Σκιάθου. Το 1942 με το ΦΕΚ 169Α - 04/07/1942 αποσπάστηκε στο νομό Μαγνησίας από το νομό Ευβοίας. Σύμφωνα με την απογραφή 2011 δεν έχει μόνιμους κατοίκους
Παραπομπές
Κατηγορία:Σκιάθος Κατηγορία:Ελληνικές βραχονησίδες
Ασπαραγινικό οξύ
Το L-Ασπαραγινικό οξύ είναι ένα από τα 22 πρωτεϊνογόνα αμινοξέα. Στο επίπεδο της μοριακής γενετικής, τα κωδικόνιά του είναι GAU και GAC. Είναι ένα α-αμινοδιοξύ με σύντομο συντακτικό τύπο HOOCCH2CH(NH2)COOH. Τα καρβοξυλικά ανιόντα, τα άλατα και και οι εστέρες του ασπαραγικού οξέος είναι γνωστά ως «ασπαραγικά». Το ασπαραγινικό οξύ και το γλουταμινικό οξύ ταξινομούνται στα «όξινα αμινοξέα». Το ελεύθερο ασπαραγινικό οξύ έχει pKa 1 = 3,9, αλλά όταν βρίσκεται μέσα ένα πεπτίδιο το pKa του εξαρτάται σε μεγάλο βαθμό από το τοπικό του περιβάλλον. Ένα pKa ως και 14 δεν είναι τελείως ασυνήθιστο. Το ασπαραγινικό ανιόν είναι διαδεδομένο στη βιοσύνθεση. Όπως συμβαίνει με όλα τα αμινοξέα, η παρουσία όξινων πρωτονίων εξαρτάται από το τοπικό περιβάλλον και το pH του διαλύματος.
Ιστορία
Το ασπαραγινικό οξύ ανακαλύφθηκε το 1827 από τον Πλίσσον (Plisson), ο οποίος το παρήγαγε από την ασπαραγίνη, που είχε απομονωθεί από το χυμό του σπαραγγιού (η λέξη προήλθε από την ελληνική «ασπάραγος» = σπαράγγι) το 1806, βράζοντάς την (ασπαραγίνη) με μια βάση.
Διαιτητικές πηγές
Το ασπαραγινικό οξύ δεν είναι απαραίτητο αμινοξύ, δηλαδή μπορεί να συντεθεί από τα ενδιάμεσα της κεντρικής μεταβολικής οδού στους ανθρώπους. Πάντως, το ασπαραγινικό οξύ μπορεί να βρεθεί έτοιμο στις ακόλουθες τροφές:
Βιοχημικοί ρόλοι
Το ασπαραγινικό είναι μη απαραίτητο αμινοξύ για τα θηλαστικά, αφού παράγεται από το οξαλοξικό οξύ με τρανσαμίνωση. Μπορεί επίσης να παραχθεί από την ορνιθίνη και την κιτρουλλίνη μέσω του κύκλου της ουρίας. Στα φυτά και σε μικροοργανισμούς, το ασπαραγινικό οξύ είναι η πρόδρομη ένωση για αρκετά άλλα αμινοξέα που συμπεριλαμβάνουν τέσσερα (4) απαραίτητα για τον άνθρωπο αμινοξέα: μεθειονίνη, θρεονίνη, ισολευκίνη και λυσίνη. Η μετατροπή του ασπαραγινικού οξέος στα αναφερόμενα αμινοξέα ξεκινά με την αναγωγή του ασπαραγινικού οξέος στην «ημιαλδεΰδη» του, HCOCH2CH(NH2)COOH. Η ασπαραγίνη παράγεται από το ασπαραγινικό οξύ με τρανσαμίδωση:
To ασπαραγινικό οξυ είναι επίσης μεταβολίτης στον κύκλο της ουρίας και παίρνει μέρος και στη γλυκονεογένεση. Μεταφέρει αναγωγικά ισοδύναμα στη μεταφορά μηλικού-ασπαραγινικού, η οποία χρησιμοποιεί την έτοιμη αλληλομετατροπή τουασπαραγινικού οξέος και του οξαλοξικού οξέος, που είναι το οξειδωμένο (αφυδρογονωμένο) παράγωγο του μηλιού οξέος. Το ασπαραγινικό οξύ δίνει ένα άτομο αζώτου στη βιοσύνθεση της ινοσίνης, την πρόδρομη ένωση των βάσεων πουρίνης. Επιπρόσθετα, το ασπαραγινικό οξύ δρα ως αποδέκτης υδρογόνου στην αλυσίδα της συνθετάσης της τριφωσφορικής αδενοσίνης.
Αναφορές και σημειώσεις
Κατηγορία:Πρωτεϊνικά αμινοξέα Κατηγορία:C4 Κατηγορία:Χειρομορφία (χημεία)
Baker Gurvitz Army
Οι Baker Gurvitz Army ήταν βρετανικό hard rock συγκρότημα το οποίο υπήρξε από το 1974 μέχρι το 1976, με βασικά μέλη τους αδελφούς Άντριαν και Πωλ Γκάρβιτζ και το ντράμερ Τζίντζερ Μπέηκερ.
Βιογραφία
Το 1974 κυκλοφόρησαν το πρώτο τους, ομώνυμο, άλμπουμ μέσω της "Repertoire" στην Αμερική και της "Vertigo" στην Ευρώπη, ανεβαίνοντας στο # 22 των βρετανικών τσαρτ και το # 140 των αντίστοιχων αμερικανικών. Στο δίσκο συμμετείχαν οι τραγουδίστριες Μάντελαϊν Μπελ, Λίζα Στράικ και Ροζέτα Χαϊτάουερ, όπως και ο Μπάρι Σεντ Τζον. Στις αρχές του 1975 περιόδευσαν για πρώτη φορά στη Μεγάλη Βρετανία, ενώ στις 21 Μαρτίου του 1975 έπαιξαν στη Νέα Υόρκη.
Την επόμενη χρονιά ακολούθησε το "Elysian Encounter" το οποίο κυκλοφόρησε μέσω της "Atco" στις Ηνωμένες Πολιτείες με τον Mr Snips στα φωνητικά. Το συγκρότημα ξεκίνησε να περιοδεύει τον Οκτώβριο του 1975 στη Μεγάλη Βρετανία, με τη συναυλία στο Ντέρμπι στις 21 Οκτωβρίου να ηχογραφείται και να κυκλοφορεί μέσα στη χρονιά με τον τίτλο "Live In Derby '75".
Το τρίτο και τελευταίο άλμπουμ του συγκροτήματος κυκλοφόρησε το 1976, με τίτλο "Hearts On Fire" χωρίς να καταφέρει να μπει είτε στα βρετανικά ή τα αμερικανικά τσαρτ.
Το συγκρότημα διαλύθηκε εκείνη τη χρονιά λόγω του θανάτου του μάνατζερ τους.
Μετά τη διάλυση τους, κυκλοφόρησαν δύο ζωντανά ηχογραφημένα άλμπουμ, το "Live Live Live" το 2005 και το "Still Alive" το 2008.
Πηγές
Κατηγορία:Αγγλικά hard rock συγκροτήματα
Έντμουντ Χλάβκα
Ο Έντμουντ Χλάβκα (Edmund Hlawka· Μπρουκ αν ντερ Μουρ, 5 Νοεμβρίου 1916 - Βιέννη, 19 Φεβρουαρίου 2009) ήταν Αυστριακός μαθηματικός.
Βιογραφία
Ο Χλάβκα γεννήθηκε στην πόλη Μπρουκ αν ντερ Μουρ, στη Στυρία της Αυστρίας, στις 5 Νοεμβρίου 1916. Σπούδασε από το 1934 έως το 1938 στο Πανεπιστήμιο της Βιέννης με τους Χανς Τίρινγκ, Βίλχελμ Βίρτινγκερ, Φίλιπ Φούρτβανγκλερ, Κουρτ Γκέντελ και Νικόλαους Χόφραιτερ. Το 1938 απέκτησε το διδακτορικό του στη φιλοσοφία υπό την επίβλεψη του Χόφραιτερ με θέμα Über die Approximationen von zwei komplexen inhomogene Linearformen (Σχετικά με τις προσεγγίσεις δύο σύνθετων ανομοιογενών γραμμικών μορφών). Έλαβε το διδακτορικό του δίπλωμα με την απόδειξη του θεωρήματος Μινκόφσκι-Χλάουκα. Το 1944 παντρεύτηκε τη Ροζε Ράιτερ. Το 1948 διορίστηκε καθηγητής στο Ινστιτούτο Μαθηματικών του Πανεπιστημίου της Βιέννης. Το 1959 εξελέγη μέλος της Γερμανικής Ακαδημίας Επιστημών Λεοπολντίνα και το 1964 του απονεμήθηκε το Αυστριακό Μετάλλιο Επιστήμης και Τέχνης. Το 1981 εντάχθηκε στο Ινστιτούτο Μαθηματικής Ανάλυσης και Αναλογιστικών Τεχνικών του Τεχνικού Πανεπιστημίου της Βιέννης, όπου παρέμεινε μέχρι τη συνταξιοδότησή του το 1987. Είναι θαμμένος στο νεκροταφείο Νειάστιφτερ στη Βιέννη (ομάδα 20, σειρά 5, τάφος αριθ. 3).
Εργασίες
Οι τομείς δραστηριότητάς του περιλαμβάνουν τη γεωμετρία αριθμών, τη διακριτή γεωμετρία και τη θεωρία κατανομής.
Ο Έντμουντ Χλάβκα θεωρείται ο πιο επιδραστικός αυστριακός μαθηματικός του δεύτερου μισού του 20ού αιώνα. Χάρη στην πολυετή διδασκαλία του, είναι γνωστός σε πολλούς καθηγητές μαθηματικών και μαθηματικούς, ερευνητές και τεχνικούς στην Αυστρία. Επέβλεψε τις διατριβές περισσότερων από 40 διδακτορικών φοιτητών, συμπεριλαμβανομένων των Αυστριακών επιστημόνων πληροφορικής Χέρμαν Μάουρερ, Άντολφ Άνταμ και Βάλτερ Κνόντελ, καθώς και των Αυστριακών μαθηματικών Γιόχαν Τσίγκλερ, Βίλιμπαλντ Ντόρφλερ, Χέρμπερτ Φλάισνερ, Χάραλντ Νίντερραϊτερ, Βάλτερ Φίλιπ, Βόλφγκανγκ Μ. Σμιτ, Φριτς Σβάιγκερ και Ρούντολφ Τάσνερ.
Τιμές
Του απονεμήθηκε το Αυστριακό Μετάλλιο Επιστήμης και Τέχνης το 1963, στη συνέχεια το Χρυσό Μετάλλιο του Τάγματος Αξίας της Δημοκρατίας της Αυστρίας το 1987, πριν λάβει το Μεγάλο Αστέρι του Τάγματος Αξίας. Το 1963 του απονεμήθηκε το βραβείο Χάινεμαν. Το 1969, του απονεμήθηκε το βραβείο της Βιέννης για τις ανθρωπιστικές επιστήμες. Το 1978 του απονεμήθηκε το βραβείο Έρβιν Σρέντινγκερ από την Αυστριακή Ακαδημία Επιστημών και το 1982 το μετάλλιο Βίλχελμ Έξνερ. Το 1989 του απονεμήθηκε το μετάλλιο φον Πρέχτλ.
Ήταν προσκεκλημένος ομιλητής στο Διεθνές Συνέδριο Μαθηματικών στο Άμστερνταμ το 1954.
Παραπομπές
Κατηγορία:Αυστριακοί μαθηματικοί Κατηγορία:Μαθηματικοί αναλυτές Κατηγορία:Μαθηματικοί του 20ού αιώνα Κατηγορία:Απόφοιτοι του Πανεπιστημίου της Βιέννης
Υγρές Νύχτες
Οι Υγρές Νύχτες είναι το πρώτο βιβλίο του Φρέντυ Γερμανού, που το έγραψε ανάμεσα στα 17 και τα 26 του χρόνια, αλλά δεν το τύπωσε, διότι δεν έβρισκε εκδότη. Κυκλοφόρησε πολύ αργότερα, το 1998, ένα χρόνο πριν τον θάνατό του, από τις Εκδόσεις Καστανιώτη.
Παρουσίαση του βιβλίου
Το βιβλίο αυτό, βαθιά αυτοβιογραφικό, είναι η απεικόνιση της μετεμφυλιακής Αθήνας. Τα ερείπια των Δεκεμβριανών, τα ψυχικά και σωματικά τραύματα του Εμφυλίου και τα έντονα πολιτικά συμπλέγματα της εποχής που εγκλώβισαν τους ήρωες του βιβλίου στη σκληρή πραγματικότητα της πρώιμης ψυχροπολεμικής περιόδου, που βρήκε την Ελλάδα ρημαγμένη.
Ο ίδιος ο συγγραφέας αναφέρει για το βιβλίο του: "Τότε νόμιζα πως έγραφα διηγήματα. Τώρα, βλέποντάς το από την άλλη άκρη του τούνελ, νιώθω ότι έγραψα, πάλι, ένα βιβλίο εποχής. Μόνο που εδώ οι ήρωες, τα ιστορικά πρόσωπα του βιβλίου, είναι άνθρωποι που τους άγγιξα, στα 17 μου χρόνια, που περπάτησα δίπλα τους και που κάποια στιγμή σκούπισα μ' ένα μαντίλι τα δάκρυά τους. Τότε δεν είχαμε ακόμα χαρτομάντιλα...". Στο εξώφυλλο του βιβλίου, που αποτελεί σύνθεση του Αντώνη Αγγελάκη σε μια φωτογραφία του Γιώργου Μονογιούδη για το περιοδικό "Γυναίκα", απεικονίζεται ο συγγραφέας, σε μεγάλη ηλικία, να σκύβει με κρυμμένα μάτια πάνω από τη γραφομηχανή του με φόντο μια νυχτερινή εικόνα της Αθήνας του '50.
Υπόθεση
Το βιβλίο χωρίζεται σε οχτώ κεφάλαια-διηγήματα που αφορούν ερωτικές ιστορίες, τις οποίες ο συγγραφέας έζησε και άκουσε την περίοδο που, έχοντας παρατήσει το Βαρβάκειο, άρχισε να σεργιανίζει στην Ομόνοια με πυρήνα το καμπαρέ Ριτς. Κυρίαρχη ιστορία είναι αυτή της Δάφνης και του Τζόνυ, μια αληθινή ιστορία που ο συγγραφέας την έζησε στην εφηβεία του «νύχτα προς νύχτα». Ξετυλίγεται το 1951, την εποχή που η κυβέρνηση Πλαστήρα υπογράφει την εκτέλεση του Μπελογιάννη και στο Ριτς ένας Αμερικανός αξιωματικός ερωτεύεται μια αμαρτωλή Ελληνίδα-αρτίστα του καμπαρέ. Ο έρωτάς τους θα βρει εμπόδια στις πολιτικές γραφειοκρατίες της εποχής, το ίδιο άδικα με όσους άμαχους έχαναν τη ζωή τους στον Εμφύλιο από αδέσποτες σφαίρες. Η ιστορία τους μοιάζει σε πολλά σημεία με τις υπόλοιπες ιστορίες της Νόρας, του Στάθη, της Όλγας, του Λεωνίδα και των άλλων αγριμιών που κυκλοφορούν γύρω τους, στις σελίδες του βιβλίου αυτού, στα τραπέζια του Ριτς και στα ερείπια της Αθήνας. Είναι η χαμένη γενιά. Ή πιο σωστά, οι ανυποψίαστοι μιας χαμένης γενιάς.
Υγρες νυχτες Κατηγορία:Μυθιστορήματα του 1998
Μάσσιμο ντε Άντζελις
Ο Massimo De Angelis είναι καθηγητής πολιτικής οικονομίας στο University of East London. Θα παρουσιάσω τις απόψεις που εξέφρασε «Σχετικά με το νόημα των κοινών, πέρα από τις Αγορές και τα Κράτη: το Commoning ως μια συλλογική πρακτική», H δημόσια συζήτηση  έγινε στις 4 Ιουλίου 2009 στην Αθήνα, στην παραλία του Φλοίσβου, με την ομάδα An Architektur και τον Σταύρο Σταυρίδη επίκουρο καθηγητή Αρχιτεκτονικής, στο Μετσόβιο Πολυτεχνείο Αθήνας.
Ένας νέος πολιτικός λόγος: από τα κινήματα στην κοινωνία.
Καθώς ο νεοφιλελευθερισμός είναι σε αδιέξοδο, σχηματοποιείται ένα νέο μοντέλο διακυβέρνησης του καπιταλισμού, στο οποίο τα κοινά είναι πολύ σημαντικά. (σελ.27).Η πρόκληση είναι να δημιουργήσουν οι άνθρωποι ένα κοινωνικό κίνημα το οποίο θα υπερβεί τις διαιρέσεις και συγκρούσεις μεταξύ του «πλήθους» .Θα περιλαμβάνει όλους τους αγώνες και τις δυσκολίες που αντιμετωπίζουν οι άνθρωποι στο να αναπαράγουν την δικιά τους ζωή. Για να ξεπεράσουμε τις διαιρέσεις στις διαφορετικές κλίμακες της κοινωνικής δράσης πρέπει να παράγουμε νέα κοινά ,τα οποία αποτελούν έναν τρόπο ώστε να εγκαθιδρυθεί ένας νέος πολιτικός λόγος.< />(26-27)
Πεπίνος του Χέρσταλ
Ο Πεπίνος του Χέρσταλ (Γαλλική γλώσσα : Pepin de Herstal, 645 – 16 Δεκεμβρίου 714) ήταν Μαγιορδόμος στα ανάκτορα της Αυστρασίας (680 – 714), της Νευστρίας και της Βουργουνδίας (687 – 795). Ήταν γιος του Ανσέγκιζελ, γιου του Αγίου Αρνούλφου επισκόπου του Μετς και της Αγίας Μπέγκας, κόρης του Πιπίνου Α΄ του πρεσβύτερου. Ο γάμος των γονέων του ένωσε τους Οίκους των Αρνουλφιδών και των Πεπινιδών· ο Οίκος των Αρνουλφιδών αργότερα συνεχίστηκε με το όνομα Δυναστεία των Καρολιδών. Ο Πιπίνος Β΄ γεννήθηκε στο Χέρσταλ, περιοχή που βρίσκεται στο σημερινό Βέλγιο.
Μάσσιμο ντε Άντζελις
Τα τρία στοιχεία των κοινών: Κοινοί Πόροι, Κοινότητες, Σχέσεις που δημιουργούν τα Κοινά.
Σύμφωνα με τον  Massimo De Angelis για να αντιληφθούμε τα κοινά πρέπει να συμπεριλάβουμε τρία πράγματα την ίδια στιγμή. Τα κοινά περιλαμβάνουν κοινούς πόρους (κοινές δεξαμενές ή κοινές πηγές ή κοινά αποθέματα), οι οποίες γίνονται αντιληπτές ως μη εμπορικά μέσα για την εκπλήρωση των αναγκών των ανθρώπων
Πεπίνος του Χέρσταλ
Δούκας των Φράγκων
Ο γάμος των γονέων του ένωσε τους Οίκους των Πεπινιδών και των Αρνουλφιγκών, δημιουργήθηκε η Δυναστεία των Καρολιδών. Ως Μαγιορδόμος της Αυστρασίας, ο Πεπίνος, μαζί με τον Μαρτίνο δούκα του Λαν (Laon), πολέμησε τον μαγιορδόμο της Νευστρίας Εμπροίν, που σχεδίαζε να κατακτήσει ολόκληρη την Φραγκία. Ο Εμπροίν νίκησε τους αντιπάλους του στο Λαν, έφερε ολόκληρη την χώρα υπό την κυριαρχία του, αλλά δολοφονήθηκε (681). Ο Πεπίνος έκλεισε αμέσως ειρήνη με τον διάδοχό του, Βάρατον. Ο διάδοχος τού Βάρατον, ο Μπερθάρ και ο βασιλιάς της Νευστρίας Θευδέριχος Γ΄, που ήταν από το 679 νόμιμος βασιλιάς όλων των Φράγκων, κήρυξαν τον πόλεμο στην Αυστρασία, αλλά ηττήθηκαν κατά κράτος στην "μάχη του Τερτρύ" (687). Αμέσως μετά διέφυγαν στο Παρίσι, όπου ο Πιπίνος τους ακολούθησε ζητώντας το κλείσιμο ειρήνης υπό την προϋπόθεση να του επιτρέψει ο Μπερθάρ να διατηρήσει τα αξιώματα του. Αναγνωρίστηκε σαν δούκας και Μαγιορδόμος όλων των Φράγκων. Στη συνέχεια ο Μπερθάρ δραπέτευσε αφού σκότωσε την πεθερά του, ο Πεπίνος έδωσε την σύζυγο του Μπερθάρ Ανστρούδη, ως σύζυγο στον γιο του Ντρόγκο, αυτό ισχυροποίησε την θέση του στην Νευστρία. Οι Νευστριανοί με την βία δέχτηκαν έναν κυρίαρχο από την Αυστρασία αλλά ο Πεπίνος ο Βραχύς το αγνόησε, ασχολήθηκε με την υποταγή των Αλαμμανών, των Φρισίων και των Φραγκόνων, τους έφερε στην Φραγκική σφαίρα. Την διετία 690 - 692 έπεσε η Ουτρέχτη, αυτό επέτρεψε στους Φράγκους να αποκτήσουν όλες τις εμπορικές οδούς προς την Βόρεια Θάλασσα μέσω του Ρήνου. Ο Πεπίνος του Χέρσταλ υποστήριξε τις ιεραποστολικές αποστολές του Αγίου Βονιφάτιου. Τοποθέτησε τον Ντρόγκο Μαγιορδόμο στην Βουργουνδία, ο άλλος γιος του Γκρίμοαλντ τοποθετήθηκε αντίστοιχα στην Νευστρία.
Μάσσιμο ντε Άντζελις
Τα τρία στοιχεία των κοινών: Κοινοί Πόροι, Κοινότητες, Σχέσεις που δημιουργούν τα Κοινά.
Δεύτερον, τα κοινά οπωσδήποτε δημιουργούνται και διατηρούνται από κοινότητα. Οι κοινότητες (communities) είναι σύνολα από κοινωνούς (commoners) οι οποίοι μοιράζονται τους κοινούς πόρους ,και καθορίζουν οι ίδιοι τους κανόνες σύμφωνα με τους οποίους παρέχεται πρόσβαση και χρήση στους κοινούς πόρους.